Հավելված

ՀՀ ներքին գործերի նախարարի

 2024 թվականի փետրվարի «16»-ի N 902 -Ա հրամանի

 **ԾՐԱԳԻՐ**

**ՀՀ ներքին գործերի նախարարության պետական ռեզերվների գրասենյակի պետական ռեզերվների կառավարման վարչության նյութական պահուստի մշտադիտարկման բաժնի փորձագետի կողմից իրականացվող աշխատանքների**

1. **Ներգրավման դեպքը և հիմնավորումները**

 Հայաստանի Հանրապետության ներքին գործերի նախարարությանպետական ռեզերվների գրասենյակի պետական ռեզերվների կառավարման վարչության նյութական պահուստի մշտադիտարկման բաժնի աշխատանքների ծավալների ավելացմամբ պայմանավորված, նպատակահարմար է ներգրավել պայմանագրային հիմունքներով համապատասխան փորձագետ:

1. **Փորձագետին ներկայացվող պահանջները**
2. բարձրագույն կրթություն.
3. հայերենի իմացություն․
4. հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ պետական գնումների կամ նյութատեխնիկական մատակարարման կամ նյութական  պահուստի համակարգի կառավարման  բնագավառում` մեկ տարվա աշխատանքային ստաժ:
5. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
6. համակարգչով և ժամանակակից այլ տեխնիկական միջոցներով աշխատելու ունակություն:
7. **Աշխատանքների իրականացման ժամանակահատվածը**

 Փորձագետը ներգրավվում է մեկ տարի ժամկետով։

1. **Աշխատանքների ակնկալվող արդյունքը**
2. ուսումնասիրել պետական ռեզերվների գրասենյակի պահեստարաններում պահպանվող պետական պահուստի նյութական արժեքների մատակարարման, պահպանման, թարմացման, փոխարինման և բացթողնման աշխատանքների վերաբերյալ տվյալները․
3. ուսումնասիրել մշտադիտարկման արդյունքում պահպանում իրականացնող կազմակերպություններում պահպանվող պետական պահուստի նյութական արժեքների մատակարարման, պահպանման, թարմացման, փոխարինման և բացթողնման աշխատանքների վերաբերյալ տվյալները․
4. ուսումնասիրել նյութական արժեքների վիճակն ու պահպանման պայմանները, վերլուծել և ներկայացնել տեղեկատվություն․
5. մասնակցել համապատասխան իրավասու տեսչական մարմնին ուղղված ստուգումներ իրականացնելու վերաբերյալ առաջարկությունների մշակման աշխատանքներին՝ նյութական պահուստի մասին Հայաստանի Հանրապետության օրենսդրության պահանջներին համապատասխան, փաստացի վիճակը պարզելու նպատակով։

 **5․ Հաշվետվությունների ներկայացման և դրանց գնահատման արդյունքների ամփոփիչ ժամկետները**

1. փորձագետների կողմից կատարված աշխատանքների վերաբերյալ հաշվետվությունները ներկայացվում են եռամսյակային կտրվածքով՝ մինչև եռամսյակին հաջորդող ամսվա 5-ը։
2. Կատարված աշխատանքի արդյունքը գնահատվում է բավարար, լավ կամ գերազանց:

 **6․ Աշխատանքների գնահատման չափանիշները**

1. պետական ռեզերվների գրասենյակի պահեստարաններում պահպանվող պետական պահուստի նյութական արժեքների մատակարարման, պահպանման, թարմացման, փոխարինման և բացթողնման աշխատանքների վերաբերյալ տվյալների ուսումնասիրություն․
2. մշտադիտարկման արդյունքում պահպանում իրականացնող կազմակերպություններում պահպանվող պետական պահուստի նյութական արժեքների մատակարարման, պահպանման, թարմացման, փոխարինման և բացթողնման աշխատանքների վերաբերյալ տվյալների ուսումնասիրություն․
3. նյութական արժեքների վիճակի ու պահպանման պայմանների ուսումնասիրություն, տեղեկատվության վերլուծություն և ներկայացում․
4. մասնակցություն համապատասխան իրավասու տեսչական մարմնին ուղղված ստուգումներ իրականացնելու վերաբերյալ առաջարկությունների մշակման աշխատանքներին՝ նյութական պահուստի մասին Հայաստանի Հանրապետության օրենսդրության պահանջներին համապատասխան, փաստացի վիճակը պարզելու նպատակով։